Jezech terozki daleko od Slonska i rodzimych Myslowic, ale Wasze sprawy som
durch moimi! Chciolech sam poruszyc kwestia kultury w eksponowaniu
slonskosci, bo niy jest z tym tak wesolo... Czego dowodym moze miec chocby
jedyn z ostatnich tematow ("j... goroli")! Przikre to!
Za kozdym razym, kiej ino wracom z tych moich Bieszczadow do Myslowic,
festelnie rod sluchom, jak ekszpediyntka godo do mie po naszymu i rownie rod
jyj w naszyj godce odpowiadom (kiedys, jakech na Slonsku miyszkol, niy dowalo
mi to tela radosci i wzruszynio, co teroz!).
Ale niystety musza pedziec, ze coroz to czynscij slysza slonsko godka
przemiyszano z wulgaryzmami. Idzie jakis pijok i rycy po naszymu takie
slowka, ze uszy wiyndnom. Z gruby wylazom dwa hajery i losprawiajom z
takimi "soczystymi pauzami", ze mie chwilowo jest ganba byc Slonzokiym...
Dopiyro przi podslyszanych klachach dwoch starowinek, jeszcze po downymu w
kiecki oblyczonych, zapominom o colkim swiecie i jak w hipnozie podonzom za
nimi, rozplywajonc sie w rozkoszy sluchanio tego kojoncego jynzyka naszych
Ojcow...
Pamiyntom jak moja Starka godali, ze za jyj czasow niy do pomyslynio bylo
uzycie jakigos rynsztokowego slowa (i to niy skuli jakijs tam kindersztuby,
ale skisz tego, ze slowa typu k..., h... p... itd. byly godce slonskij blank
obce!). Toz z tych odleglych gor, w wielkij tynsknocie za naszom godkom,
prosza Wos, kerzy tam na Slonsku zescie som - dejcie pozor na to, jak godajom
nasze bajtle. Delikatnie i z sercym zwroccie im uwaga, kiej ino zaczynajom
oszkliwe slowka z naszom swiyntom godkom miyszac... No i robcie co w Waszych
silach, coby w koncu skonczyc z tym ksztaltowaniym w mediach stereotypu
Slonzoka-gupieloka (wejrzij na Bercika)! A jednak ciyn nadziei sie pojawil,
jakech przeczytol o nowym obliczu TV Katowice!
- Beszad (Myslowiok, kerego w Bieszczady zawioło)
Odpowiedz
Link
Edytor zaawansowany
Opublikuj
pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn eng_Latn pol_Latn pol_Latn